Henrik Hellstenius

**Henrik Hellstenius** (født 1963) er en norsk komponist og professor ved Norges musikkhøgskole. 

Han starta som jazzpianist og tok mellomfag i musikk ved Universitetet i Oslo i 1984. Hellstenius tok senere kandidat- og diplomeksamen i komposisjon ved Norges musikkhøgskole, med Lasse Thoresen, Olav Anton Thommessen og Bjørn Kruse som lærere. I 1992 og 1993 studerte han komposisjon, analyse og instrumentasjon med komponisten Gérard Grisey ved Conservatoire Supérieur i Paris. I tillegg har han studier i computerstøttet komposisjon ved IRCAM i Paris.

Hellstenius' virke som komponist dekker et bredt spekter: opera, kammermusikk, orkesterverker, elektroakustisk musikk og musikk for teater, film og ballett. Hans verker har vært fremført i alle nordiske land og blant annet  Russland, Australia, USA, Canada, Storbritannia og i Frankrike. Hans musikk har blitt fremført flere ganger ved Nordiske Musikkdager og ULTIMA Oslo Contemporary Music Festival i samarbeid med ensembler som Cikada, Oslo Sinfonietta, BIT20 Ensemble og Ensemble Court Circuit.

Hellstenius har vært engasjert i en rekke scenekunstprosjekter. I tillegg til sine to operaer, *SERA* og *OPHELIA: Death by Water Singing* – begge uroppført ved ULTIMA Oslo Contemporary Music Festival  og senere i Polen og Tyskland – har han arbeidet med dramatikere som Jon Fosse, Cecilie Løveid, Liv Heløe og koreografen Ingun Bjørnsgaard. Hellstenius arbeider også med andre prosjekter som utforsker kraften i iscenesettelse av musikk, i form av instrumentalteater eller iscenesatte konserter – et eksempel er prosjektet *Ørets Teater I–IV*, som han gjennomførte som festspillkomponist og kurator under Festspillene i Bergen i 2011 og videreført på Den Norske Opera under ULTIMA Oslo Contemporary Music Festival 2015. I 2014/2015 var Hellstenius sesongprofil i Oslo-Filharmonien.

Han fikk Edvard-prisen i klassen musikk til annen kunstart for operaen *SERA* i 2000. Under samme utdeling ble han nominert i klassen samtidsmusikk - mindre verk for *Four Fragments for kor*, mens han bror, Axel Hellstenius, ble nominert for teksten til *SERA*. Han fikk Spellemannprisen 2021 i klassen TONOs komponistpris for *Henrik Hellstenius: Past & Presence* utgitt av Tora Augestad og Musikkforleggerprisen 2026 i klassen årets verk - stort ensemble for *And Fear of Loss Will Not Oppress Your Heart*. Han har også vært nominert til Edvard-prisen 2001 i klassen samtidsmusikk, stor besetning for *Theatre of sleep* og i 2005 i klassen samtidsmusikk for *Ombra della sera*, til Spellemannprisen 2016 i klassen samtid for *Ophelias: Death by Water Singing* og til Norsk Komponistforenings årets verk i 2023 for *Together* og 2024 for *Public Behaviour*.

Hellstenius verker er utgitt på musikkforlaget Edition Wilhem Hansen/The Music Sales Group.

Han er bror til forfatteren og dramatikeren Axel Hellstenius.

## Verk (utvalg)
* *Rift* for string trio (2017)
* *Unfolded, as it were* a piano trio (2017)
* *Instrument of Speech* (2017)
* *Up and away* for string orchestra (2017)
* *Rock Crystal* for 2 sopranos, baritone and sinfonietta (2015)
* *Petites Machines* for orchestra (2015)
* *Loven* for mezzo-soprano, narrator and orchestra (2014)
* *Places of Sounds and Words* for soprano and ensemble (2014)
* *In Memoriam* - violin Concerto No 2 for solo violin, percussion and string orchestra (2012)
* *Ørets teater* (2011)
* *Self portrait in bright light for narrator* for clarinet and string quartet (2010)
* *Breathings: for chamber orchestra* (2009)
* *Places of Sound* (2008)
* *Spintop Music* (2008)
* *Like objects in a dark room* (2007)
* *Ophelias : Death by water singing* - Opera, libretto(engelsk): Cecilie Løveid (2005)
* *Ombra della sera* - For percussion and double bass (2004) 
* *Readings of Mr. G.* - For String Orchestra and Solo Percussion (2003)
* *Between Two* : For Guitar and Violin (2002)
* *Book of Songs I* Innhold: Violin Solo I ; Violin Solo II ; Cello Solo (2002)
* *Book of Songs II*: Five Duos for Violin and Cello Innhold: First Song, Second Song, Third Song, Fourth Song, FifthSong (2002)
* *Book of Soongs III* (2002) 
* *Concerto for Ensemble and Orchestra* (2002) 
* *By the Voice a Faint Light is Shed* - Concerto for Violin and Ensemble (2001)
* *Songs From the Outside* - For Ensemble (2001)
* *Imprints* - For String Trio (2000)
* *Lyd – en lyd* - For alt eller dyp mezzosopran og piano (2000)
* *Pour Gerard Grisey* : For Piano and Percussion (2000/2004)
* *Sera : Opera in One Act* - libretto (norsk, engelsk): Axel Hellstenius (1999/2003)
* *Theatre of Sleep* - For Orchestra (1999-2000) 
* *Framing Time* (1999)
* *Four Fragments* - For 6 Voices (1999) 
* *Essais sur le temps double* - For Doublebass Solo (1998) 
* *Five Imprints of Time III* - For Harpsichord Solo (1998)
* *Five Imprints of Time II* - For Percussion Trio (1997) 
* *The Golden Shield* - For Viola and Piano (1996)
* *Fem avtrykk av tiden* - For saxofon Quartet (1994)
* *Ricercare* - for Cello and Tape (1994)
* *Long Pilgrimage* (1994)
* *Stirrings Still for Six Instrumentalists* (1992/93)
* *Tre bevegelser* - For String Orchestra (1991)
* *Søkk : A Piece for Accordion and Tape* (1990) 
* *skal skje / Det / har skjedd* (1990)

## Diskografi
Utgivelser der Hellstenius medvirker som komponist.
* Tora Augestad: *Henrik Hellstenius: Past & Presence* (2021)
* Trio Aristos: *Nordsending - Nordic String Trios* (2017)
* Elisabeth Holmertz, Tora Augestad, Ivan Lundlow, Ebba Rydh, Janna Wettergren, Sije Aker Johnsen, Christian Eggen og Cikada Ensemble - *Ophelias: Death By Water Singing* (2016)
* Marianne Beate Kielland og Nils Anders Mortensen - *The new Song* (2016)
* Hans-Kristian Kjos Sørensen – *Hearing This* (2016)
* Stavanger Symfoniorkester – *In Memoriam* (2015)
* Peter Herresthal – *Catch Light* (2011)
* *Readings of Mr.G* (2008)
* Dan Styffe: Bass Trip (2008)
* Sigyn Fossnes: *Tigthrope Walker* (2005)
* Aage Kvalbein: *Norwegian Short Stories* (2005)
* Tanja Orning: *Cellotronics* (2005)
* MiNensemblet: *Party Music* (2004)
* Bjørn Ianke: *The contemporary solo double bass, vol 3* (2003)
* Thomas Kjekstad/Lars Erik Ter Jung: *Twitter machine* (2003)
* Sisu: *[[Scratch!]]* (2003) 
* BIT20 Ensemble, Pierre-André Valade: *Sera* (2001)
* Kyberia: *Navigations* (2001)
* Saxophone Concentus: *Second Tale* (2000)
* BIT20 Ensemble: *Absolute pling plong: Eight ways of making music* (1995)
* Barratt Dues juniororkester - *Asheim, Kraggerud, Grieg, Hellstenius* (1995)

## Musikk til teaterforestillinger
* 2006: Jon Fosse: *Rambuku*, Det norske teatret, Oslo
* 2005: Liv Heløe: *Lise L.*, Nationaltheatret, Oslo
* 2000: Jon Fosse: *Besøk*, Den Nationale Scene, Bergen
* 1999: Jon Fosse: *Draum om Hausten*, Nationaltheatret, Oslo
* 1998: Peter Handke: *Timen*, Den Nationale Scene, Bergen
* 1996: Jon Fosse: *Barnet*, Nationatheatret, Oslo

## Priser
* Edvard-prisen 2000 i klassen musikk til annen kunstart for operaen *SERA*
* Spellemannprisen 2021 i klassen TONOs komponistpris for *Henrik Hellstenius: Past & Presence*
* Musikkforleggerprisen 2026 i klassen årets verk - stort ensemble for *And Fear of Loss Will Not Oppress Your Heart*

### Nominasjoner
* Nominert til Edvard-prisen 2000 i klassen samtidsmusikk - mindre verk for *Four Fragments for kor*
* Nominert til Edvard-prisen 2001 i klassen samtidsmusikk, stor besetning for *Theatre of sleep*
* Nominert til Edvard-prisen 2005 i klassen samtidsmusikk for *Ombra della sera*
* Nominert til Spellemannprisen 2016 i klassen samtid for *Ophelias: Death by Water Singing* 
* Nominert til Musikkforleggerprisen 2020 i klassen årets verk – klassisk/samtidsmusikk for *Politeness and cooperation*
* Nominert til årets verk 2023 for *Together*
* Nominert til årets verk 2024 for *Public Behaviour*
* Nominert til Musikkforleggerprisen 2025 i klassen årets verk - lite ensemble for *Only If I Have Come To Be A Whole*

## Referanser


## Eksterne lenker
* 
* 
* Oppføring i Store Norske Leksikon
* Hellstenius' profil på Norsk Komponistforenings sider 
* Verkliste fra NB Noter